Legal Document

Category: 725

Text:
34. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε4-6244 της 1/7 Οκτ. 1980 (ΦΕΚ Β' 1019) Περί αναπροσαρμογής τιμών χημικών αναλύσεων καπνών. Έχοντας υπόψη: α)Το άρθρ. 10 παρ. 1γ του Ν.Δ. 3758/57. β)Την αριθ. 23279/469/70 απόφαση του Υπουργού Εμπορίου και γ)Την αριθ. Φ.520/9/Α-4916 εισήγηση του Εθνικού Οργανισμού Καπνού, αποφασίζουμε: Α.Καθορίζουμε τις καταβλητέες από ιδιώτες τιμές για τις, για λογαριασμό τους, διενεργούμενες από το Καπνολογικό Ινστιτούτο διάφορες αναλύσεις και προσδιορισμούς των συστατικών επί αποστελλομένων σ' αυτό δειγμάτων καπνοφύλλων, σιγαρέττων κλπ. ως κατωτέρω: 1.Προσδιορισμός αλκαλοειδών επί καπνοφύλλων: α)μέχρι 10 δειγμάτων συνολικώς δρχ. 1000. β)άνω των 10 δειγμάτων δρχ. 100 ανά δείγμα. 2.Προσδιορισμός σακχάρων καπνοφύλλων: Ανά δείγμα 550 δραχμές. 3.Προσδιορισμός ολικού αζώτου επί καπνοφύλλων: α)μέχρι 6 δειγμάτων δρχ. 950. β)άνω των 6 δειγμάτων δρχ. 150 ανά δείγμα. 4.Προσδιορισμός λευκωματικού αζώτου επί καπνοφύλλων: α)μέχρι 6 δειγμάτων δρχ. 1.450. β)άνω των 6 δειγμάτων δρχ. 225 ανά δείγμα. 5.Προσδιορισμός ολικών πισσωδών και νικοτίνης επί του νέφους του καπνού: α)επί ετοίμων σιγαρέττων δρχ. 1.125 ανά δείγμα. β)επί καπνοφύλλων (κατασκευή σιγαρέττων υπό του ΕΟΚ) δρχ. 2.300 ανά δείγμα. 6.Αναλύσεις υπολειμμάτων φυτοφαρμάκων επί καπνοφύλλων: Το κόστος της αναλύσεως καθορίζεται ανάλογα με τη φύση των φυτοφαρμάκων που θα προσδιορισθούν. Οι ελάχιστες τιμές πάντως καθορίζονται κατά δείγμα ως εξής: α)Υπολείμματα διθειοκαρβαμιδικών φυτοφαρμάκων δρχ. 1.500. β)Υπολείμματα χλωριωμένων φυτοφαρμάκων δρχ. 3.500. 7.Λοιπές αναλύσεις: Ανά προσδιοριζόμενο συστατικό τουλάχιστον δρχ. 350. Β.Τα ποσά που εισπράττονται από τη διενέργεια των ανωτέρω χημικών αναλύσεων αποτελούν τακτικούς πόρους του ΕΟΚ και εγγράφονται ως έσοδο στον προϋπολογισμό αυτού. Σελ. 740,10(α) Τεύχος Ι-82 Σελ. 108 16.Ι.β.34 Καπνικοί Οργανισμοί